cyanic-selkie/wikianc huggingface dataset:
Tokyo Ghoul
Handlung
De Ken gëtt vun engem Grupp Ghulen, déi de Café "Antik" (Original : Anteiku) bedreiwen, an d'Welt vun de Ghulen agefouert. Sou léiert hien, als Hallef-Ghul ze liewen a léiert och nei Kolleege kennen. Si bréngen ëm och villes iwwert d'Gesellschaft vun de Ghulen bäi, an datt hie seng Identitéit vis-à-vis vun anere Mënsche geheim muss halen, och viru sengem beschte Kolleeg Hideyoshi.
Am spéidere Verlaf vun der Geschicht gëtt de Ken vun enger extremistescher Grupp Ghulen entfouert a sou laang gefoltert, bis e seng Ghul-Natur unerkennt. Doduerch gi seng Hoer wäiss a seng Neel schwaarz. Hie bréngt säi Péngeger bal ëm a frësst e lieweg. Sai Charakter verännert sech och, hie gëtt méi brutal fir déi ze schützen, déi him um Häerz leien. Duerno schléisst de Ken sech der Grupp "Phönixbam" u fir seng Frënn vum "Antik" besser beschützen ze kënnen.
An der Virgeschicht Tokyo Ghoul: JACK geet et ëm d'Jugend vum Kishou Arima a vum Taishi Fura, zwéi Personnagen aus der Haaptserie, déi sech zesummen dinn fir den Doud vun engem Kolleeg vum Taishi z'ënnersichen. Deen ass duerch d'Hand vun engem berüchtegte Ghul mam Numm "Lanter" ëm d'Liewen komm. Den Taishi follegt dem Arima an trëtt der CCG (Commission of Counter Ghoul) bäi. Dat ass déi federal Administratioun, déi sech ëm Verbrieche këmmert, déi a Verbindung mat Ghulen stinn.
Am Nofollger-Band Tokyo Ghoul: re geet et ëm de Ken Kaneki, deen awer ënner Gedächtnisverloscht leit. Mat senger neier Identitéit als Haise Sasaki ass hien de Chef vun engem Sonnerkommando vum CCG, dee sech "Quinx Squad" nennt. All Membere vun deem Grupp goufen operéiert a sinn elo Hallefghulen, déi sougenannte Quinx. Si hunn zwar Krallen, mussen awer kee Mënschefleesch iessen a kënnen een mënschlecht Liewe féieren.
Planum Boreum
De Planum Boreum ass e Gebitt ëm den Nordpol vum Mars, dat vum Vastitas Borealis begrenzt gëtt. D'Géigestéck um Südpol ass de Planum Australe.
Tokyo Ghoul
Ken Kaneki
De Ken Kaneki ass een scheie Jugendlechen, deen net mat senger Existenz als Hallef-Ghul eens gëtt. Trotzdeem ass hien e staarke Ghul, dee sech séier heelen kann an Ermëttler besiegen kann. Nodeems hie vum Yakumo Omori aka Jason gefoltert gouf, gëtt hien nach méi staark a brutal fir kee méi stierwen ze loossen. Als Ghul kritt hien zwéin Pseudonymme vun der CCG (Commission of Counter Ghoul) : "Aeklapp" wéinst senger Mask an "Dausendfacher" wéinst senger Kakuja-Krall. Hien huet Bicher gär a géif gär eng Kéier säi Liblingsauteur, de Sen Takatsuki, treffen. Am normale Liewen huet hien eng Aeklapp, well hie säi Ghul-A net kontrolléiere kann. Hien huet schwaarz Hoer, kritt awer duerch den Trauma wéinst der Folter wäiss Hoer a schwaarz Zéiwen- a Fangerneel. Ausserdeem gëtt hie méi muskuléis. Spéider verléisst hien de Café "Antik" a seng Frënn, fir der Grupp "Phönixbam" bäizetrieden. Hie mengt, esou seng Frënn besser beschützen ze kënnen. Mam Changement vu senger Hoerfaarf verännert sech och säi Charakter.
Planum Boreum
Etymologie
Planum Boreum – d'Nordflaachland – leet sech of vum Laténgeschen Adjektiv planus (flaach) respektiv vum Altgriicheschen πλάνος a vu Boreas.
Beschreiwung
De Planum Boreum läit an engem breede Baseng (inoffiziell bezeechent als Borealis-Baseng) nërdlech vun 78,5° nërdlecher Breet; et ass bei 88° Nord a 15° Ost zentréiert. Dat südlech uschléissend, 1400 Kilometer breet Band vun der Vastitas Borealis reecht bis 54,7 ° nërdlecher Breet erof an dominéiert d'Nordhemisphär. De Planum Boreum gëtt duerch déi doumaarteg, bis zu 2, maximal 3 Kilometer déck Äisschichte vun der nërdlecher Äiskap bestëmmt, déi haaptsächlech aus Waasseräis an eppes Stëbs (vu reng bis graffkäreg) opgebaut sinn. Wärend dem Nordwanter gëtt d'Äiskap vun enger 1 Meter décker Couche vun Dréchenäis (feste Kuelestoffdioxid) agepaakt. De ganze Volume vun der Äiskap ass 1,12 Millioune Kubikkilometer. Hir Uewerfläch ass annerhallef mol sou grouss wéi Texas an huet en Duerchmiesser vun 1200 Kilometer. D'Ausdeenung vun den Äismassen ënnerläit joreszäitleche Schwankunge mat engem Maximum am Ufank vum Marsfréijoer an engem Minimum am Spéitsummer.
Tokyo Ghoul
Ken Kaneki
Als Haise Sasaki ass hien anescht. Hien ass elo Ghul-Ermëttler, an hien ass der Meenung, et soll ee Ghulen net ouni Grond ëmbréngen. Hien ass elo och net méi sou schei, mee méi oppen. Seng Standardkleedung besteet aus engem schwaarzen Hiem mat enger wäisser Krawatt an engem laange Mantel. Am Géigesaz zum Ken rejetéiert hie seng Ghul-Säit a kämpft nëmmen an Noutfäll mat senger Krall. Normalerweis benotzt hie seng Quinke. Hien ass ee virsuergleche Mentor, seng Schützlinge lafen ëm awer stänneg fort, well hie sech net duerchgesat kritt.
Planum Boreum
Beschreiwung
De Planum Boreum formt en extreem flaache Baseng. Berechnunge weisen, datt et mat enger Lithosphärendéckt vu méi wéi 300 Kilometer am Flexurgläichgewiicht steet.
Tokyo Ghoul
Toka Kirishima
D'Toka Kirishima ass eng impulsiv Ghula. Hatt ass opbrausend an onfrëndlech a mault oft mam Ken. Trotzdeem baut hatt eng Bindung zu ëm op an ass entsat iwwer seng Verwandlung. Hatt huet eng Chienne, déi säi rietst A verdeckt. Hatt huet ee klenge Brudder, deen Ayato heescht, mee hien haasst hatt. Seng Eltere goufen vun de Mënschen als Ghulen enttarnt an ëmbruecht. Vum CCG gëtt hat wéinst senger Mask "Hues" genannt, nodeems hatt den Ermëttler Mado aus Vengence ëmbruecht huet. Hatt wunnt mam Hisami an hirer Wunneng a probéiert, esou gutt wéi et geet, sech ëm hatt ze këmmeren.
Planum Boreum
Beschreiwung
Opfälleg sinn d'Spiralrillen – spiralfërmeg Aschnëtter an der Äisdecken – inklusiv dem 460 km laangen, a bis zu 100 km breeden an ongeféier 2 km déiwe Gruef Chasma Boreale. D'Spiralrillen entstoungen duerch d'Awierkung vu katabatesche Fallwënn am Zesummewierke mat Ablatioun respektiv Sublimatioun duerch Sonnenastralung. D'Rille sti bal vertikal zu der Wandrichtung. Duerch d'Coriolis-Kraaft ginn d'Stierm déi vum Nordpol no Süde blosen ofgelenkt, wouduerch Spiralmuster entsteet. Am Laf vun der Zäit wanderen d'Spiralrillen a Richtung Nordpol – sou hu sech d'Rillen am Zentralberäich an de leschten 2 Millioune Joer ëm 65 Kilometer verlagert. De Chasma Boreale ass e méi alen a wäit méi grousse Canyon, dee parallel zu der Haaptwandrichtung verleeft.
D'Uewerflächenzesummesetzung vun der Nordpolkap gouf am Marsfréijoer no där am Wanter erfollegter Dréchenäisakkumulatioun vun der Ëmlafbunn aus ënnersicht. Déi baussenzeg Ränner vun der Äiskap déi haaptsächlech aus Waasseräis bestinn, si mat bis zu 0,15% Stëbs verknascht. Op de Pol zou hëlt de Waasseräisgehalt vun der Uewerfläch of a gëtt vun Dréchenäis ersat. Gläichzäiteg verklengert sech och de Stëbs. Um Pol selwer ass d'Uewerfläch haaptsächlech rengt Dréchenäis mat engem minimalen Deel vun 30 ppm Waasseräis.
Tokyo Ghoul
Hideyoshi Nagachika
Den Hideyoshi Nagachika, och genannt Hide, ass ee Mënsch an dem Ken Kaneki säi beschte Kolleeg. Den Hide ass ee witzegen a ganz opfällege jonke Mann, ganz am Géigesaz zum Ken. Den Hide huet orange-blond Hoer, déi am Ufank vun der Geschicht kuerz sinn an um Enn relativ laang. No senger Verwandlung huet de Ken sech vum Hide ewechgehalen, well en Angscht hat, den Hide an d'Ghule-Welt mat eranzezéien. Hien hat him nämlech näischt vu senger Verwandlung zu engem Ghul verzielt gehat. Den Hide wousst awer vun Ufank un, datt säi beschte Kolleeg sech an en Hallefghul verwandelt huet. Am Laf vun der Geschicht gëtt den Hide een Informant vum CCG an Assistent vun den Ermëttler Kotaro Amon an Akira Mado. Do léiert hien och de Seido Takizawa kennen, mat deem hie sech befrënnt. Um Enn vun Tokyo Ghoul gëllt den Hide als vermësst.
Planum Boreum
Markant Terrainformen
Extremen Terrain vum Planum Boreum ass de Chasma Boreale, e risege Gruef an der Nordpolkap. Deen 100 Kilometer breede a bis zu 2 Kilometer déiwe Canyon huet op senge Säitewänn d'Uewerflächenäis an déi Nordpolschichtoflagerunge fräigeluecht. Westlech vum Chasma Boreale bilt de Planum Boreum géigeniwwer dem Déifland vum Vastitas Borealis eng markant Terrainstuf, déi gewéinlech 250 bis 300 a plazeweis bis zu 1000 Meter Héicht erreeche kann. Weider bausse léist se sech dann an enger Usammlung vu Mesaen an Träch op. Déi südlech duerch de Chasma Boreale ofgetrennt Äiszong gëtt als Gemina Lingula bezeechent.
Tokyo Ghoul
Yoshimura
De Yoshimura ass e Ghul an de Besëtzer vum Café „ Antik“. Vum CCG gëtt hien „ Eile“ genannt. Hien ass denjéinegen, deen de Ken Kaneki an d'Welt vun de Ghulen aféiert. Si bauen och séier eng gutt Bezéiung op, mä de Yoshimura gëtt um Enn vun der Geschicht vum CCG bal ëmbruecht. Hie gëtt vun engem aneren Ghul ofgeschléckt a sou gerett.
Planum Boreum
Markant Terrainformen
Südlech vum Planum Boreum schléisst sech den Olympia Planum un, dat tëscht 85° a 75° nërdlecher Breet vu risege Sanddünen, dem Olympia Undae, ausgefëllt gëtt. Weider Dünefelder sinn Abalos Undae an Hyperboreae Undae. Olympia Undae, dat gréisst vun dëse Felder, erstreckt sech vun 100° bis 240° Längt, Abalos Undae läigt tëscht 261° bis 280° Längt an Hyperboreae Undae tëscht 311° bis 341° Längt.
Tokyo Ghoul
Yakumo Omori
De Yakumo ass e Ghul, dee fréier eng Kéier vun engem verréckte Ghul-Ermëttler gefoltert gouf an d'Fangeren an d'Zéiwen erofgeschnidde krut. Hie konnt fortlafen a benotzt déi Method, mat där hie gefoltert gouf, zënterhier fir anerer ze folteren. Hien ass fir säi charakteristescht Fangerknacke bekannt, wat de Ken vun him iwwerholl huet, nodeems hien de Yakumo gefriess hat. De Yakumo gëtt och Gecko oder Jason genannt.
Charix
Charix ass eng franséisch Gemeng am Departement Ain an der Regioun Auvergne-Rhône-Alpes.
Tokyo Ghoul
Hinami Fueguchi
D'Hinami ass ee jonkt onschëllegt Meedchen. Seng Eltere goufe vu Ghul-Ermëttler ëmbruecht. Zënterhier lieft hat beim Toka. D'Toka ass fir d'Hinami wéi eng grouss Schwëster an de Ken wéi ee grousse Brudder. Hat huet eng Schuppen- a Fiederkrall.
Planum Boreum
Lawinen
D'High Resolution Imaging Science Experiment (HiRISE) konnt véier Lawinenofgäng iwwer e 700 Meter héije géien Hank observéieren. D'Stëbswollek vu rengem Suspensiounsmaterial ass 180 Meter breet an erreecht vum Fouss vum Hank aus gemooss eng Distanz vun 190 Meter. An de roude Schichten ass Waasseräis, wougéint déi wäiss Schichten aus Kuelendioxidfrascht bestinn. D'Lawin ass kloer vun der ieweschter rouder Schicht ofgaangen.
Periodesch Rankwollek
D'Rankwollek gläicht engem zykloneschen Hurrikan, mécht awer keng Rotatiounsbeewegung. Si entsteet wärend dem Nordsummer an héije Breeden. Hir Existenz däerft mat den eenzegaartege klimatesche Bedéngungen um Nordpol a Verbindung stoen. Zyklonen um Mars goufe scho vun de Viking-Sonden opgeholl. D'Gréisst vun der Rankwollek ass awer dräimol méi grouss. D'Rankwollek gouf vu verschiddene Sonde registréiert, ënner aneren och vum Hubble am Joer 1999 a vum Mars Global Surveyor.
Areologie
Den areologeschen Ënnergrond vum Planum Boreum gëtt vu Schichtoflagerunge vum Hesperium (Eenheet Hpu) gebilt. D'Schichtpäck am Dekameterberäich sinn am Dallbuedem vum Chasma Boreale an an de Rupes Tenuis opgeschloss. Si gi vun de Schichtoflagerunge vum Amazonium (Eenheet Apu), déi den Haaptdeel vum Äisschëld opbauen, iwwerlagert. Doriwwer leeë sech déi jonkamazonesch Äislagen (Eenheet lApc), déi net méi wéi 2 Meter déck ginn. Déi jonkamazonesch Sanddüneformatioune wéi beispillsweis den Olympia Dunae (Eenheet lApd) leie baussenzeg vum Äisschëld. Et gëtt Seif-, Barchan- an aner Dünentyppen am Dekameterberäich a Permafrostplaze sinn och net rar. Si iwwerdecken entweeder späthesperesch Déiflandsedimenter lHl, hesperesch Schichtoflagerungen Hpu, mëttel- bis spéitamazonesch Schichtoflagerunge vum Äisschëld Apu oder rau hesperesch Konstrukter Hpe vun der Scandia Cavi a Scandia Tholi.
Dem jonkamazoneschen Äisschëld gëtt en Alter vu manner wéi 10 Millioune Joer zougewisen.
Tokyo Ghoul
Uta
Den Uta ass de Bedreiwer vun den HySy ArtMask Studios, wou hien d'Maske vu sou gutt wéi allen Haaptpersonnagen hierstellt. Den Uta ass en ale Kolleeg vum Renji Yomo an Itori. De Ken hat am Ufank Angscht virun him. Wéi de Ken vum Jason entfouert gouf, koum och den Uta mat fir en ze retten. Dem Uta seng Mask ass ee Voodoo-gesicht an säin Ghul-Numm ass No Face. Am Ufank kënnt hie jiddwerengem komesch fir, mä am Fong ass hien e feine Kärel. Seng Krall ass onbekannt.
Canton du Sud-Minervois
De Canton du Sud-Minervois, virdru Canton de Sallèles-d'Aude ass eng franséisch administrativ Andeelung am Arrondissement Narbonne am Departement Aude an der Regioun Occitanie.
Tokyo Ghoul
Juzo Suzuya
Den Juzo Suzuya ass e jonke Mann, deen a senger Kandheet vun enger Ghula mam Numm Big Madam mëssbraucht gouf. Hien huet ëmmer erëm am „ Restaurant vun de Ghulen“ als „Schluechtert“ misse Mënsche virun engem Publikum ëmbréngen. Big Madam huet den Juzo als Hausmënsch gehalen an no all Kampf huet hat hen rem a seng Zell geschéckt an ëm eng Punktzuel ginn. Fir hien immun géint Péng ze maachen, huet si dem Juzo seng Genitalie verstëmmelt, sou datt hie spéiderhin zu kengem Geschlecht zougeuerdent ka ginn. Wéinst deene Mësshandlunge gëtt hien ee Soziopath, deen d'Gefiller vun anere Mënschen net verstoe kann. Trotz allem huet hie seng Fäegkeeten als „ Schluechtert“ behalen, sou datt hien als Ermëttler mam Shinohara, engem CCG Veteranen, zesummen schaffen kann.
Canton du Sud-Minervois
Mam Dekret vum 21. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gouf de Kanton gegrënnt.
Tokyo Ghoul
Kureo Mado
De Kureo ass e Mann am mëttleren Alter, deen als Fahnder fir den CCG schafft. Hie ass de Papp vum Akira Mado, sou wéi Partner a Mentor vum CCG-Ermëttler Kotaro Amon. Ongeféier zéng Joer virun der Haaptgeschicht gouf seng Fra Kasuka vum Ghul „ Eenäugeg Eile“ ëmbruecht. Opgrond vun dësem Evenement ass säin Hass op d'Ghulen gestäerkt an hie gouf hinnen géigeniwwer ëmmer méi sadistesch. Sän gréisst Ziel war et di „Eenäugeg Eile“ ze fannen a seng Fra ze rächen. Hie gëtt am Verlaf vun der Geschicht vum Hinami Fueguchi an Toka Kirishima ëmbruecht.
Renji Yomo
Den Renji Yomo ass e Mann mëttleren Alter. Hien ass e Ghul deen am Café „Antik“ schafft. Hien ass eng introvertéiert Persoun déi net vill schwätzt. Hien trainéiert de Ken trainéiert fir datt dee sech selwer verdeedege kann an ass bei der Befreiung vum Ken dobäi.
Kotaro Amon
De Kotaro Amon ass e Ghul-Ermëttler vum CCG an de Partner vum Kureo Mado. Hien huet d'Akademie als Beschten ofgeschloss. Trotzdeem léiert hie vu sengem Mentor Mado nach vill Saachen iwwert Ghule bäi. Den Amon ass ee kräftege Mann dee gutt mat senger Quinke ëmgoe kann. Obwuel de Ken Kaneki säi Feind ass, huet hie Sympathië fir hien a bei engem Kampf seet hien och zum Ken, datt wann hie kee Ghul wier, si sech am normale Liewe gutt verstoe géifen. Nom Doud vum Kureo Mado kritt hien en neie Partner dee sech als d'Duechter vum Mado erausstellt. Hien huet sech als Zil gesat de Ghul Hues ze fanne fir säi Mentor an ale Partner ze rächen.
Wantervullenzielung
D'Wantervullenzielung ass eng Aktioun vun natur&ëmwelt, déi et zanter 2006 gëtt a bei där all Joer de leschte Weekend am Januar Fräiwëlleger Vullen zu Lëtzebuerg zielen. Wärend dräi Deeg (freides bis sonndes) huelen d'Participantë sech eng Stonn Zäit fir d'Vullen an hirem Gaart ze zielen. Dobäi gëtt fir all Aart festgehalen, wat déi héchsten Zuel ass, déi wärend där enger Stonn gläichzäiteg am Gaart gesi gouf.
Wat ass den Zweck vun der Aktioun?
Primär geet et bei der Wantervullenzielung dorëms, d'Bestänn vun de Vulle besser ofschätzen ze kënnen an iwwert d'Joren d'Populatiounsentwécklung z'erkennen. Dobäi geet et haaptsächlech, awer net nëmmen, ëm déi heefeg Vullenaarte ronderëm d'Haiser an an de Gäert. Wärend ee fir seele Vullenaarten duerch geziilt Kartéierungen vun Ornithologen dacks gutt Bescheed weess, ass ee bei de geleefege Villercher an den Dierfer a Stied drop ugewisen, datt méiglechst vill Fräiwëlleger hëllefen Daten ze sammelen.
D'Wantervullenzielung huet awer och ee pedagogeschen Aspekt: Doduerch, datt d'Leit sech mat de Vullen an hirem Ëmfeld auserneesetzen, soll sech d'Aartekenntnis vun der Bevëlkerung verbesseren, wat nom Motto „et schützt ee just, wat ee kennt“ indirekt rëm dem Vulleschutz zeguttkënnt.
Sains-lès-Pernes
Sains-lès-Pernes ass eng franséisch Gemeng am Departement Pas-de-Calais an der Regioun Hauts-de-France.
Vallo di Nera
Vallo di Nera ass eng italieenesch Uertschaft a Gemeng an der Provënz Perugia, Regioun Umbrien.
Parc naturel régional du Haut-Languedoc
De Parc naturel régional du Haut-Languedoc läit um südleche Wupp vum Massif central, mat engem Deel am Departement Tarn an engem am Hérault. E grenzt am Nordosten un de Parc naturel régional Grands Causses. D'Stied ronderëm, déi gewëssermoossen d'Paarten fir an de Parc sinn, si Castres, Revel, Saint-Chinian a Lodève. De Park erstreckt sech iwwer 119 Gemenge mat am Ganzen eppes iwwer 90.000 Awunner op 306.000 Hektar.
Claude Mann
De Claude Mann gebuer als Claude Tasset den 22. Oktober 1940 zu Antony (Hauts-de-Seine), ass e franséische Schauspiller a Sänger.
Hämmelsmarsch-Buer
Den  ass e Buer um Roude Pëtz an der Stad, deen 1981/82 vum Wil Lofy sculptéiert gouf.
De Buer setzt sech aus engem sechseckege Baseng aus rosaem Granit an engem sechseckege Sockel zesummen, op deem eng bronze Skulptur steet. D'Skulptur besteet aus enger Figuregrupp - 4 Museker, 5 Schof an 2 Kanner - déi en Hämmelsmarsch duerstellen. Op enger Säit vum Sockel steet dann och als Explikatioun: "Hämmelsmarsch - cortège folklorique formé le jour de kermesse". Aus den Instrumenter drëpst, resp. sprutzt Waasser an de Baseng ronderëm.
De Kënschtler huet sech selwer an enger vun de Figuren, dem Akkordeonist, veréiwegt.
De Buer deen zu Pietrasanta bei Carrara an Italie gegoss gouf, ass Enn August 1982, mat der Ouverture vun der Schueberfouer, ageweit ginn.
Radar
Radar ass d'Ofkierzung fir radio detection and ranging (fräi iwwersat "funkgestëtzt Detektéier- an Ofstandsmiessung") oder radio direction and ranging (fräi iwwersat "funkgestëtzt Richtungs- an Ofstandsmiessung“), tëschenzäitlech radio aircraft detection and ranging (fräi iwwersat "funkbaséiert Fligerortung an -ofstandsmiessung") an ass d'Bezeechnung fir verschidden Erkennungs- an Detektiounsmethoden an -instrumenter op Basis vun elektromagnéitesche Wellen am Radiofrequenzberäich (Funkwellen).
Allgemenges
E Radarinstrument ass en Instrument, dat elektromagnéitesch Welle gebëndelt als sougenannt Primärsignal sent an dann déi vun Objete reflektéiert "Echoen" als Sekundärsignal empfänkt an no verschiddene Critèren auswäert. Sou kënnen Informatiounen iwwer d'Objete gewonne ginn. Meeschtens handelt et sech ëm eng Detektioun (Bestëmmung vun Distanz a Wénkel). De Radar ka fir verschidden Zwecker benotzt ginn, wéi z. B. de Wiederradar, den Harmonesche Radar an den Iwwerhorizontradar.
Aus de Wellen, déi den Objet reflektéiert, kënnen ë. a. follgend Informatioune gewonne ginn:
Entdeckung
1886 hat den Heinrich Hertz beim experimentellen Nowäis vun elektromagnéitesche Welle festgestallt, datt Radiowelle vu metallesche Géigestänn reflektéiert ginn.
Déi éischt Versich fir d'Ortung mat Hëllef vu Radiowellen huet den däitschen Héichfrequenztechniker Christian Hülsmeyer am Joer 1904 gemaach. Hien hat erausfonnt, datt elektresch Wellen déi vu Metallflächen zeréckgeworf ginn, benotzt kënne ginn, fir Metallobjeten ze detektéieren. Säin Telemobiloskop fir Erkennung vu Schëffer gëllt als Virleefer vun haitege Radarsystemer a gouf den 30. Abrëll 1904 als Patent ugemellt. Den Notze vun der Radartechnik gouf am Ufank net erkannt a sou gouf d'Erfindung virleefeg vergiess.
Entwécklung vu moderne Radarsystemer am Zweete Weltkrich
De schottesche Physiker Sir Robert Alexander Watson-Watt, FRS FRAeS (1892–1973) gëllt als ee vun den Erfinder vum Radar. De Watson-Watt war ufanks Assistent um Institut fir Naturphilosophie um Universéitscollege zu Dundee, deemools en Deel vun der Universitéit St Andrews. 1927 gouf hien Direkter vun der 'Radio Research Station' zu Ditton Park bei Slough. Vun 1936 war hien Direkter am Air Ministry. Hien huet iwwer d'Reflexioun vu Radiowellen an der Meteorologie gefuerscht. 1919 huet hie sech eng Method fir d'Ortung vun Objete mat Radiowellen (Radar) patentéiere gelooss, dat no Weiderentwécklungen (Entwécklung vum Siicht- oder Kuerzzäitpeiler; Watson-Watt-Peiler) 1935 fir d'éischt fir Positiounsdetektioun mat Radar vu Fligeren am Meterwelleberäich agesat konnt ginn. De 26. Februar 1935 war et him gelongen, eng Handley Page H.P.50 déi d'Uertschaft Daventry ugeflunn ass mam Radar z'entdecken. De Watson-Watt war haaptsächlech un der Entwécklung vun der brittesche Radaranlagen am Zweete Weltkrich bedeelegt.
Faustino One Man Show
Faustino: One Man Show ass e lëtzebuergeschen Documentaire vum Andy Bausch. Et ass e Portrait vum Sänger Fausti.
Radar
Entwécklung vu moderne Radarsystemer am Zweete Weltkrich
Den Duerchbroch vun der Radartechnik koum kuerz virum a wärend dem Zweete Weltkrich. Wärend der militärescher Oprëschtung an där Zäit goufe vu Mëtt der 1930er Joren un, an en ettleche Länner onofhängeg vuneneen intensiv Radarinstrumenter a -systemer entwéckelt, besonnesch vun Däitschen a Britten. Bei Krichsufank 1939 gouf et och an den USA, an der Sowjetunioun, Frankräich, Japan, Italien a bei den Hollänner Radaranlagen.
Pacte civil de solidarité
E Pacte civil de solidarité (gängegerweis PACS oder Pacs ofgekierzt) ass e Partenariat, resp. eng zivil Unioun, tëscht zwéi Liewenspartner vun ënnerschiddlechem oder dem selwechte Geschlecht, déi sech net bestueden an awer an engem Verhältnes liewe wëllen dat duerch e Gesetz, an déi domat verbonnen Deklaratioun gereegelt ass.
Faustino One Man Show
En hat de 17. Mäerz 2015 Avant-première am Kino Utopolis.
Ëm wat geet et am Film?
De Film ass e Portrait vum Museker, Sänger an Entertainer Faustino Cima, besser bekannt als Fausti, deen zanter dem Joer 1955 am Musekbusiness ass.
Pacte civil de solidarité
Sou eng Deklaratioun gëtt bei engem Officier d'état civil op enger Gemeng ugefrot, an duerno, wann d'Konditiounen déi dozou gehéieren erfëllt sinn, legaliséiert. Si schaaft d'Konditioune fir eng Koppel, déi a ville Situatiounen engem Bestietnes gläichen, besonnesch wat Relatioune mat Verwaltungen ugeet, wéi z. B. am Steierrecht.
Radar
Entwécklung vu moderne Radarsystemer am Zweete Weltkrich
Nieft der GEMA, déi Systemer wéi Freya, Mammut, Wassermann a Seetakt entwéckelt huet, war och Telefunken mat de Systemer Würzburg an Würzburg-Riese haaptsächlech un der däitscher Radartechnik bedeelegt. Den 18. Dezember 1939 ass d'Loftwaff, beim britteschen Ugrëff op Wilhelmshaven hiren éischte radargeleeten Asaz géint 22 brittesch Bombere geflunn. Beim Loftgefecht iwwer der Däitscher Bucht war et hir gelongen, 12 dovun ofzeschéissen an 3 schwéier ze beschiedegen. Dat däitscht Ofwiersystem géint Bommegeschwader, d'Kammhuber-Linn, hat eng Längt vu méi wéi 1000 km an huet vun Dänemark bis Nordfrankräich gefouert.
Pacte civil de solidarité
E Pacte civil de solidarité huet den Avantage datt e bei géigesäitegem Averständnes einfach opgeléist ka ginn, a kee Geriichtsuerteel dofir muss geholl ginn.
Radar
Entwécklung vu moderne Radarsystemer am Zweete Weltkrich
D'Britten hu vun 1936 mat Chain Home och eng Kette vu Radarstatiounen op der Ostküst, déi op enger anerer Wellelängt wéi déi däitsch geschafft hunn a vun deenen am Ufank net erkannt goufen. Scho vun 1939 un, gouf d'System mat engem Frënd-Feind-Erkennungsinstrument an de Fligere verbessert. E Meilesteen an der Radarentwécklung war Ufank 1940 d'Erfindung vum Magnetron op der Universitéit Birmingham, dat d'Kärinstrument vun alle spéidere Radarasätz sollt ginn.
Faustino One Man Show
Produktioun a Sträit ëm d'Auteursrechter
D'Produktioun vum Film gouf mat 297.000 Euro vum Lëtzebuerger Filmfong ënnerstëtzt.
Pacte civil de solidarité
Zu Lëtzebuerg bestëmmt d'Gesetz vum 9. Juli 2004, datt sou e Partenariat vu Leit mat verschiddenem Geschlecht, oder där vum selwechte Geschlecht kann enregistréiert ginn.
Radar
Entwécklung vu moderne Radarsystemer am Zweete Weltkrich
Enn Januar 1943 setzen d'Britten bei engem Ugrëff op Hamburg fir d'éischt e mobilt Radarsystem an de Fliger an, dat fir d'Navigatioun benotzt gouf (H2S). Béid Säiten entwéckelten sougenannt Düppel, einfach Metallfoliensträifen, fir d'géigneresch Radarsystemer ze stéieren. Séier goufen awer verbessert Systemer entwéckelt, déi dës Stéierer erausfiltere konnten.
Faustino One Man Show
Produktioun a Sträit ëm d'Auteursrechter
Am Film gëtt de Fausit vu verschiddenen Interviewpartner als schwierege Charakter bezeechent, dee sech mat ville Persoune gestridden hätt. Dem Fausti säi laangjärege Produzent Jang Linster ass net am Film ze gesinn. De Jang Linster huet dem Film seng Produktiounsfirma Juliette Films verklot, well fënnef Lidder (Klengen Himpchen, Schwabbel Rock, Moss am Bic, Vache gelifft a Koffit to go), déi am Film ze héiere sinn, ouni Accord benotzt goufen. Doropshi koum et Mëtt Mäerz 2016 zum Geriichtsurteel, datt den DVD vum Film huet missen aus dem Verkéier gezu ginn. Dee war den 23. Oktober 2015 erauskomm.
Pacte civil de solidarité
Originaltext vum Gesetz:
Radar
Fuerschung nom Zweete Weltkrich
An Däitschland koum d'Fuerschung um Radargebitt nom Krich komplett zum Stëllstand. Déi Alliéiert haten dëst bis 1950 verbueden. Grouss Fortschrëtter huet d'Fuerschung an der Nokrichszäit an den USA gemaach, wou vill nei theoreetesch Usätz an innovativ Baudeeler wéi Hallefleeder entwéckelt goufen. Als e Beispill ass d'Synthetic Aperture Radar aus dem Joer 1951 genannt.
Faustino One Man Show
Kritik
Den Thierry Hick vum Luxemburger Wort huet de Film " ein humorvolles, nostalgisches und Bausch-typisches Porträt" genannt.
Pacte civil de solidarité
Art. 2.- Par partenariat, au sens de la présente loi, il y a lieu d'entendre une communauté de vie de deux personnes de sexe différent ou de même sexe, ci-après appelées les partenaires, qui vivent en couple et qui ont fait une déclaration conformément à l'article 3 ci-après.
Radar
Fuerschung nom Zweete Weltkrich
Och u Bord vun ziville Fligeren a Schëffer gehéiere Bordradaren haut zu der Standardausrëschtung. Eng vun den éischten a bis haut wichtegste zivillen Uwendungen ass d'Iwwerwaachung vum Loftverkéier duerch Air Traffic Control (ATC).
Pacte civil de solidarité
Soss
Am Lëtzebuergesche Sproochgebrauch ass den Akronym och zu engem reflexive Verb ginn ("sech pacsen", resp. "sech gepacst hunn").
Faustino One Man Show
Kritik
D'Josée Hansen sot am Lëtzebuerger Land: "Faustino est un film d'Andy Bausch – et il en a toutes les qualités (le fait de s'intéresser aux pionniers des cultures populaires au Luxembourg) et un certain nombre des faiblesses. S'il y a moins de ces insupportables scènes reconstituées dans ce film que dans des œuvres antérieures, il enchaîne néanmoins d'interminables interviews de compagnons de route du musicien (trop long avec son heure trente, probablement pour s'assurer une sortie en salles, le film aurait gagné à être réduit à 52 minutes, format documentaire classique)."
D'Conny Meurisse vum Tageblatt huet geschriwwen: "[D]er Zuschauer [kann] immer wieder herzhaft auflachen, selbst eingefleischte Film-Spezialisten lassen sich von der leichten Kost der volksnahen Unterhaltung einfangen. [...] Bausch hat, wie anfangs bereits geschrieben, ein liebevolles, nachsichtiges Porträt eines „grand monsieur“ der luxemburgischen Szene geschrieben. Er hat damit aber nicht unbedingt seinen besten Film gemacht. Im Vergleich zu seinen letzten filmischen Arbeiten, die ebenfalls Rückblicke auf die jüngste Vergangenheit waren, ist „Faustino – One Man Show“ zu dokumentarisch und nicht filmisch genug."
Radar
Fuerschung nom Zweete Weltkrich
Schonn um Enn vun den 1970er Joren entstoungen éischt Systemer vun Distanzwarnradare fir den Automobilberäich. An der Raumfaart gëtt d'Radartechnik zanter Mëtt vun de 1990er virun allem fir d'Vermoosse vun der Äerd an anere Planéite benotzt. Fir d'Erfaassung vu Wiederdate ginn dernieft Wiederradaren agesat.
Asazgebidder
Radarinstrumenter goufe fir verschidde Uwendungszwecker entwéckelt: Booter kënnen och fir besser Siichtbarkeet mat engem Radarreflekter ausgerëscht ginn.
Faustino One Man Show
Kritik
An dRevue huet fonnt: "[J]e considère ce nouveau travail d'Andy Bausch comme un de ses films les plus dynamiques depuis longtemps. D'abord (et c'est une bonne chose) pour des raisons de temps et de budget, le cinéaste n'a inclus qu'un minimum de séquences reconstruites [...]. [Andy] s'est attaché à rythmer son documentaire par un des montages les plus réussis et les plus versatiles jamais vus dans une production nationale. Cette approche qui consiste à varier et à entrecouper les interviews diverses par un montage alternatif et souvent rapide est, pour moi, la véritable révélation du film, puisque elle donne une dynamique à un matériau brut qui, sans cet exercice de haut-vol, aurait effectivement pu devenir redondant."
Radar
Asazgebidder
Nom Zweete Weltkrich koum och d'Lenkung vu radargesteierte Waffen wéi Fluchofwierrakéiten derbäi. Ausserdeem gouf de Radar och fir die zivil Schëff- a Loftfaart agesat. Déi haiteg Passagéierloftfaart wier ouni Loftraumiwwerwaachung mam Radar net méi denkbar. Och Satellitten a Weltraumschrott ginn haut iwwer Radar iwerwaacht.
Faustino One Man Show
Soss
2015 sinn 1.777 Leit de Film an de Kino kucke gaangen.
De Film war bei der 7. Editioun vum Lëtzebuerger Filmpräis an der Kategorie "Beschten Documentaire" nominéiert.
Radar
Andeelung a Funktiounsweis
Aktiv Radarinstrumenter ginn a bildgiewend an a net bildgiewend agedeelt. Weider ënnerscheed een tëscht Impuls- an Dauerstrëchradarinstrumenter souwéi tëscht mono- an bistateschen Anlagen. Bei bistateschen Anlagen sinn Sender an Empfänger raimlech getrennt, wat op astronomesch Distanz eng méi héich Empfindlechkeet erlaabt. Radarsender sinn mat Peilempfänger erkenn- an ortbar.
Als Primärradar gi Pulsradar-Instrumenter bezeechent, déi nëmmen dat passivt reflektéiert Ecéisst ermëttelen. D'Auswäertung vun reflektéierten Uewerwelle erlaabt Réckschlëss op de Fligertyp.
Peilempfänger, déi d'Quell vu Funkwellen (vu Radar- an aneren Instrumenten an hire Stéierofstralung) zu militäreschen Zwecken orte kënnen, nennt een och passive Radar. E passive Radar ass dofir net duerch seng Funkwellenaussendung z'entdecken.
Eng weider Aart vu Radarinstrumenter déi nëmme schwéier z'entdecke ass, ass de Rauschradar dee laang Pulse aussent, déi wéi zoufälleg Stéierstralung ausgesinn.
Distanzbestëmmung mat der Impulsmethod
E Pulsradarinstrument sent Impulse mat enger typescher Dauer am ënneschte Mikrosekonneberäich a waart dann op Echoe. D'Lafzäit \Delta t vum Impuls ass d'Zäit tëscht dem Senden an dem Empfang vum Echo. Si gëtt zu der Distanzbestëmmung benotzt. Fir d'Distanz r gëllt den Zesummenhank:
D'Gruppevitess c ass bal d'selwecht mat der Liichtvitess am Vakuum, well de Briechungsindex vu Loft fir Radiowellen ganz no bei 1 ass. Jee no Reechwäit vum Radarinstrument gëtt no engem gesenten Impuls e puer Mikro- bis Millisekonne laang empfaangen, ier dee nächsten Impuls ausgesent gëtt.
Op dem klassesche Radarschierm fänkt d'Auslenkung mam Sendeimpuls un. D'Ausbreedungsvitess vun den elektromagnéitesche Wellen am Raum ass moossstafsgerecht mam Bericht. Gëtt en Echo empfaangen, dann ass d'Distanz vum Echoimpuls op dem Siichtinstrument eng Mooss fir d'Distanz vum reflektéierenden Objet (hei: vum Fliger) zum Radarinstrument.
Pulsbildung
Fir a Pulsradar-Instrumenter déi héich Sendeleeschtungen am Megawattberäich ze maachen, déi fir d'Ortung z. B. iwwer e puer 100 km néideg sinn, ginn och haut Magnetrone benotzt. Dozou gëtt e Magnetron z. B. mat Trigatron, Thyratron oder neierdéngs och Hallefleederschalter gepulst bedriwwen.
Well sech d'Sendefrequenz vun engem Magnetron an Ofhängegkeet vun Temperatur a Betribszoustand ännere kann, gëtt bei Miessunge vun der relativer Radialvitess d'Frequenzreferenz beim Empfang aus der Sendefrequenz ofgeleet (kuckt pseudokohärentes Radar).
Stationär Pulsradarinstrumenter erreechten Leeschtungen bis zu 100 MW als Spëtzenimpulsleeschtung. Modern Radarinstrumenter brauche fir Reechwäite vun en ettlechen 100 km vill manner Energie a senden deelweis Pulse mat enger Pulsleeschtung ënner engem Megawatt.
Beim Gebrauch vu ville klenge, am Verbond schaffender Sender oder bei Instrumenter mat aktiven Phased-Array-Antennen kann op d'Röntgenstralen ausgesente Schaltréier verzicht ginn.
Richtungsbestëmmung
Dréit een d'Antenn vun engem Pulsradar, kritt een e Rondsiichtradar. Déi schaarf Richtcharakteristik vun der Antenn wierkt beim Senden wéi och beim Empfank. Aus der Ofhängegkeet vun der Echostäerkt vun der Antennenorientéierung ka ganz genee d'Richtung bestëmmt ginn. Déi bekanntst Uwendungsgebidder vu sou Rondsiichtradare sinn d'Loftraumiwwerwaachung an de Wiederradar.
En Fluchhafen-Rondsiicht-Radar (ASR, Airport Surveillance Radar) kombinéiert meeschtens e Primärradar mat engem Sekundärradar. Nieft der allgemenger Loftraumiwwerwaachung huet et virun allem d'Aufgab dem Ufluchlotsen e geneet Bild vun der Loftlag ronn ëm de Fluchhafen ze liwweren. Den ASR huet eng Reechwäit vu ronn 60 sm.
En Ufluchradar besteet aus jee enger waagerechter und enger senkrechter beweegten Antenn an erméiglecht, Ufluchwénkel, Ufluchrichtung an Ufluchhéicht vu Fliger, déi landen, ze bestëmmen. De Pilot kritt d'Korrekturhiweiser iwwer Funk vum Buedempersonal oder hien huet en Unzeigeinstrument u Bord, dat Ofwäichunge passiv duerch déi empfaange Radarimpulse ugëtt. Sou Instrumentelandungen oder Blannlandunge si besonnesch bei schlechter Siicht oder bei militäresche Grënn oder getarnter Landebunn vu Bedeitung. Kuerz virum Opsetzen ass Buedemsiicht erfuerdert.
Dat buedemgestëtzte STCA-System (Short Term Conflict Alert) fir Kollisiounsverzicht benotzt dat Loftraumiwwerwaachungsradar. Et berechent aus der Fluchspur (Track) vu Loftgefierter d'Warscheinlechkeet vun engem noe Laanschtfluch (near miss) oder souguer Zesummestouss a warnt optesch an akustesch de Fluchlotsen.
D'Schwenke vum Oftaaschtstral vun engem Impulsradar kann amplaz duerch d'Ausriichtung vun der Antenn och elektronesch duerch phasegesteiert Antennenarrays bewierkt ginn. Domat kennen a séierem Wiessel ettlech Objete ugepeilt a quasi simultan verfollegt ginn.
De Synthetic Aperture Radar erreecht eng héich, distanzonofhängeg Opléisung um Azimut. Déi erfuerderlech Aperturgréisst gëtt rechneresch aus der realer Apertur vun enger klenger, beweegten Antenn zesummegesat. Dozou muss d'Beweegung vun der Antenn relativ zum observéierenden (unbeweeglechen) Objet genee bekannt sinn an d'Phas vun den ausgesenten Impulse kohäerent zouenee sinn. Äerdsatellitten a Raumsonde benotze sou Systemer fir d'Vermoosse vu Terrainsprofiller.
Radarantennen
Den Antennendiagramm muss ganz staark bëndelen, fir datt e gutt lateraalt a vertikaalt Opléisungsverméigen erreecht gëtt. D'Distanz-Opléisungsverméigen gëtt dogéint duerch d'Impulsdauer bestëmmt. Am Fall vun enger mechanescher Raumoftaschtung gëtt d'Antenn gedréit oder hin an hier geschwenkt. Déi Beweegung kann e grousse mechanesche Problem bereeden, well d'Antennereflektere bei grousse Wellelängten resp. héijer Bëndelung ganz grouss Dimensiounen erreechen. Bei Radarinstrumenter si follgend Antennebauformen normal:
Modern Radarinstrumenter mat Multifunktiounseegenschaften benotzen ëmmer eng Phased-Array-Antenn, méi eeler Instrumentesystemer meeschtens d'Parabolantenn, déi zur Fabrikatioun vun engem Cosecans²-Diagramm vun der idealen Parabolform ofweecht.
Radarsender
Eng an eelere Radarinstrumenten, awer och haut nach gebrauchter Senderbauaart sinn eegeschwéngend Impuls-Oszillatoren, déi aus engem Magnetron bestinn. De Magnetron gëtt duerch een Héichspannungsimpuls gespeist a fabrizéiert en Héichfrequenz-Impuls vun héijer Leeschtung (0,1…10 µs, Leeschtung e puer kW bis ettlech MW). Den Héichspannungsimpuls fir de Magnetron gëtt duerch e Modulator (Schaltrouer oder haut och Hallefleederschalter mat MOSFET) bereetgestallt. Dëse Sendesystem gëtt och POT (Power-Oszillator-Transmitter) genannt. Radarinstrumenter mat engem POT sinn entweeder net kohärent oder pseudokohärent.
Een a moderne Radarinstrumenter benotzt Konzept ass de PAT (Power-Amplifier-Transmitter). Bei deem Sendersystem gëtt an engem Generator de fäerdege Sendeimpuls mat klenger Leeschtung fabrizéiert an dann mat engem Héichleeschtungsverstäerker (Amplitron, Klystron, Wanderfeldrouer oder Hallefleeder-Sendermodulen) op déi néideg Leeschtung bruecht. Radarinstrumenter mat engem PAT sinn an de meeschte Fäll vollkohärent a kënnen dofir besonnesch gutt fir d'Erkennung vu beweegten Objeten duerch Ausnotzung vun der Doppler-Frequenz agesat ginn.
Empfänger
Den Empfänger benotzt meeschtens d'Sendeantenn a muss dofir virum Sendeimpuls geséchert ginn, Dat geschitt mat Zirkulatoren, Richtkoppler an Nulloden. Den Empfang erfollegt mam Iwwerlagerungsprinzip, fréier gouf als Oszillator e Reflexklystron benotzt, d'Mëschung an d'Demodulatioun gouf vu koaxial opgebauten, an Huelleeder ageschraufte Spëtzendioden gemaach. Haiteg Empfänger schaffe vollstänneg mat Hallefleederen a sinn an der Sträifeleedertechnik opgebaut.
Dauerstrichradar (CW-Radar)
En CW-Radar (CW fir engl. continuous wave – Dauersender) konstanter Frequenz ka keng Distanze miessen, awer iwwer d'Richtwierkung vu senger Antenn den Azimut zu engem Zil. Et gëtt fir d'Vitessmiessung benotzt. Dobäi gëtt déi iwwer eng Antenn ofgestralte Frequenz vum Zil (beispillsweis engem Auto) reflektéiert a mat enger gewëssener Doppler-Verrécklung, also begrenzt geännert, nees empfaangen. Well nëmme beweegten Objekten erkannt ginn, feelen stéierend Aflëss vu Festzilen. Duerch e Verglach vun de gesenten mat der empfaangener Frequenz (Homodyne Detektion) kann d'radiale Vitesskomponent bestëmmt ginn, déi ëm een Kosinusfaktor méi kleng ass wéi de Betrag vum Vitessvektor.
Moduléiert Dauerstréchradar (FMCW-Radar)
Eng weiderentwéckelt Aart sinn d'FMCW (frequency modulated continuous wave) Radarinstrumenter, och "Modulated CW-Radar" oder "FM-Radar". Si senden mat enger sech stänneg ännerender Frequenz. D'Frequenz klëmt entweeder linear un, fir bei engem bestëmmte Wäert séier nees op den Ufankswäert erofzefalen, oder si klëmt a fällt ofwiesselend mat konstanter Ännerungsvitess. Duerch déi linear Ännerung vun der Frequenz an duerch dat stännegt Senden ass et méiglech, nieft der Differenzvitess tëscht Sender an Objet och gläichzäiteg deenen hir absolut Distanz vuneneen z'ermëttelen. "Radar-Falen" vun der Verkéierspolizei schaffen op dës Aart a Weis a léise bei Vitessiwwerschreidung bei enger bestëmmter Distanz zum Zil de Fotoblëtz aus. Radar-Héichtemiesser vu Fliger an Distanzwarninstrumenter an Autoe schaffen no deem Prinzip. Déi Technologie gëtt och fir Rondsiichtradar am marine Beräich agesat ("Broadband Radar"). Eng Notzung vun dësem "Broadband Radar" zu der Loftraumopklärung ass net méiglech, well d'Dopplerfrequenz vu Fliger ze grouss ass an doduerch Moossfeeler vu bis zu e puer Kilometer entstinn. Ursaach dofir ass déi ugewandte seezännfërmeg Modulatioun, wéinst där d'"Broadband Radar" net tëscht Frequenzdifferenz verursaacht duerch Lafzäit a Frequenzdifferenz verursaacht duerch den Doppler-Effet ënnerscheede kann.
FMCW-Radare ginn ausserdeem an industriellen Uwendungen zu der Ofstandsmiessung an zu der Miessung vun Fëllstandhéicht an Tanken agesat.
Gesondheetsschied duerch Radar
Déi an de Schaltréier entstoend Röntgenstralung war bis op d'mannst an d'1980er Jore bei militäresche Radaranlagen heefeg net genuch ofgeschiermt. Doriwwer eraus hu missen Ënnerhalts- a Justéieraarbechten dacks um oppenen Instrument duerchgefouert ginn. Dat huet zu Stralenschied bei ville Uwendungs- an Wartungszaldoten bei der Arméi gefouert. Eng grouss Zuel vun Zaldote, virun allem fréier Radartechniker, sinn doduerch spéider un Kriibs erkrankt, vill si schonn a relativ jonkem Alter gestuerwen. D'Zuel vun de Geschiedegten (Radaraffer) gëtt iwwer e puer Dausend geschat.
FC Luna Uewerkuer
Den FC Luna Uewerkuer ass e Foussballclub zu Uewerkuer, deen am Joer 1932 vu Biergleit gegrënnt gouf.
Geschicht
Dem Radio 100,7 no gouf den Numm vum Club esou gewielt:
Well et deemools mam CS Uewerkuer schonn e Foussballveräin zu Uewerkuer gouf, konnt den FC Luna net an d'Lëtzebuerger Foussballfederatioun (FLF) opgeholl ginn. Dowéinst ass en der Fédération Sportive Ardennaise (FSA) bäigetrueden, an där en an den 1930er Bezierksmeeschter a Champion ginn ass. Bannent dräi Joer krut de Club an der FSA 12 Coupen an 13 Trouschtpräisser.
Mat der däitscher Besatzung vu Lëtzebuerg am Zweete Weltkrich gouf de Club 1940 opgeléist. Nom Krich konnt dat fréiert Spillfeld 1945 net méi benotzt ginn an d'Firma Cockerill huet der Ekipp hiren Tipp zur Verfügung gestallt, dee fir d'éischt awer vun Dosende Fräiwëllegen huet musse gebotzt ginn a vum 1. Juli 1945 un als Foussballterrain gedéngt huet.
Den 20. Abrëll 1946 ass den FC Luna dunn endlech an der FLF opgeholl ginn. De Club huet seng Leeschtung progressiv verbessert an 1955 ass déi éischt Ekipp Meeschter an der 2. Divisioun ginn.
1957 huet de Club d'Erlabnes verluer, um Terrain vun der Firma Cockerill weiderzespillen. E konnt duerno nach ee Joer lang op engem Terrain hannert dem Café Courtois spillen, éier deen och opgekënnegt gouf. D'Spiller vum FC Luna kruten d'Autorisatioun, mat hire Lizenzen fir aner Ekippen ze spillen, well de Club ouni Terrain aus der Meeschterschaft ausgeschloss gi war. Speider huet sech d'Méiglechkeet erginn, beim Flouer Korspronk eng schif Wiss platt ze maachen. Dat gouf dunn och gemaach an den Terrain krut den Numm Stade Jaminet. De Vestiaire an d'Beliichtung huet d'Gemengeverwaltung bäigesteiert. Trotzdeem huet et nach dräi Joer gedauert, éier den FC Luna nees an d'FLF sollt opgeholl ginn. Den neien Terrain gouf de 14. an de 15. August 1966 feierlech ageweit.
Den 20. Oktober 2018 ass d'Presidentin vum FC Luna Uewerkuer, d'Carine Nardecchia, als éischt Fra an de Verwaltungsrot vun der FLF gewielt ginn.
Wolverine (Marvel Comics)
De Wolverine, deen och ënner anere verschiddenen Aliassen, ënner anerem Logan oder Weapon X figuréiert huet, ass e Superheld aus dem Marvel-Comics-Universum, dee meeschtendeels als e Member vun den X-Men associéiert gëtt. De Personnage gouf vum Roy Thomas, Len Wein an John Romita, Sr. kreéiert, a gouf am November 1974 a The Incredible Hulk #181 fir d'éischt presentéiert.
De Wolverine ass e kanadeschen Zaldot aus der Provënz Alberta, mam reellen Numm James Howlett. Hien ass e Mutant mat physikalesche Charakteristike vun Déieren, mat enger perfekter Regeneratiounsfäegkeet, mat ganz lueser Alterung a mat spezielle "Krallen" tëschent de Fangeren op den Hänn. Hien ass e grausamen Antiheld, mat senger Bereetschaft fir d'Doudesgewalt unzewenden a mat enger donkeler Natur. An den USA nom Vietnamkrich waren d'Antihelden a Comicken an an anere Konschtwierker beléift, an de Wolverine war faktesch e "Moossstaf" fir aner US-Comics-Antihelden.
"„I'm the best there is at what I do, but what I do best isn't very nice.“ – Wolverine"
Hie war fir d'éischt als en Niewepersonnage geduecht, allerdéngs gouf de Wolverine ee vun de bekanntste Superhelden, dat net nëmme bei den X-Men, mä och am ganze fiktive Marvel-Universum. Hien huet seng eege Comicsserie, an en ettlech Spin-Offen, wéi Old Man Logan asw. Hien existéiert och praktesch an allen alternative Versioune vum Marvel-Universum. An der X-Men-Kinofranchise gouf de Wolverine vun 2000 bis 2017 vum Hugh Jackman gespillt, an am Film X-Men Origins: Wolverine (2009) gouf de jonken James Howlett vum Troye Sivan gespillt.
De Personnage vum Wolverine gouf vu bekannten themateschen Zäitschrëften, wéi Wizard, IGN, Empire als ee vun de beschten an notabele Personnagen an der Geschicht vun de Comicke consideréiert.
Rue Beaumont (Stad Lëtzebuerg)
D'Rue Beaumont ass eng Strooss an der Uewerstad vun der Stad Lëtzebuerg. Se verleeft parallel mat der Groussgaass a verbënnt d'Theaterplaz mat der Neipuertsgaass.
Geschicht
Den Numm vun der Strooss geet zeréck op den Ernest-Dominique d'Arenberg (* 1643; † 1686), Grof vu Beaumont, dee vun 1676 bis 1684 Gouverneur vum Herzogtum Lëtzebuerg war.
Um Enn vum 18. Joerhonnert gouf an der Beaumontsgaass eng Garnisounsbäckerei fir déi Franséisch Truppen opgemaach.
Wärend der Franséischer Revolutioun gouf d'Strooss de 15. September 1798 (29. Fructidor am Joer VI) a Rue de la Liberté ëmgenannt an 1807 krut se nees hiren Originalnumm. Ënner der däitscher Besatzung (1940 - 1944) huet se „Beaumontstraße” geheescht.
Doudege Wénkel
Mat doudege Wénkel ass eng Plaz an engem Raum gemengt, déi ee vum Standpunkt vun deem dee kuckt, net ka gesinn.
Valtopina
Valtopina ass eng italieenesch Uertschaft a Gemeng an der Provënz Perugia, Regioun Umbrien.
Doudege Wénkel
Am Kader vun der Verkéierssécherheet ass domat déi Positioun par Rapport zum Chauffer vun engem Gefier gemengt, déi dësen net ka gesinn, sief et, well se ze no um Gefier ass, sief et, well Fënsteren a Réckspigel déi Zonen net ofdecken. Aner Gefierer oder Persoune lafen deemno Gefor, wa s'am Doudege Wénkel sinn, beim engem Manöver iwwersinn an an en Accident verwéckelt ze ginn.
Am Militärjargon ass mat doudegem Wénkel dee Beräich gemengt, deen net duerch feindlecht Schéissen erreecht ka ginn.
Regolamento Internazionale delle Carrozze
De Regolamento Internazionale delle Carrozze, kuerz RIC, ass en 1922 ofgeschlossenen Traité iwwer d'Compatibilitéit vun Eisebunnsvoituren.
Haut sinn d'Staatseisenbunne vun de 27 Memberstaate vun der Europäescher Unioun Member vum Traité. Donieft ass d'Schwäiz Member an huet bis 1982 d'Gestioun vun de Critèrë gemaach. Haut gëtt dat vun der UIC gemaach. Groussbritannien, Irland a Finnland hunn den Traité net ënnerschriwwen.
Eng Voiture déi am Kader vun dësem Traité ënnerwee ass, huet un der Säit e Raster mat de wichtegsten Informatioune wéi Héchstvitesse, Alimentatiounsverträglechkeet an ob se mat enger Fär fuere kann(symboliséiert duerch en Anker).
Ass eng Voiture konform mat den RIC Critèren, däerf se ouni weider Formalitéiten an de Memberstaate vum RIC fueren. Voituren déi d'Critère vum RIC net erfëllen, däerfen nëmmen op auslännesche Reseaue fueren, wann déi Länner hiren Accord dozou ginn hunn.
Situatioun beim CFL
Bei der CFL gëtt et ablécklech 16 Corail Voituren déi iwwer RIC verfügen an eng Handvoll Wegmänner déi konform mam RIC sinn.
Gust Altzinger
De Gustave (Gust) Altzinger, gebuer den 10. Februar 1928 zu Schëffleng a gestuerwen de 5. August 2020 zu Esch-Uelzecht war e lëtzebuergesche Professer.
Professer am Escher Jongelycée
No sengem Premièresexamen am Joer 1948 am Escher Jongelycée (LGE) huet de Gust Altzinger Naturwëssenschafte studéiert (Cours supérieurs zu Lëtzebuerg, Universitéite vu Stroossbuerg a Paräis). 1952 huet hien am Kader vun der Collation des grades, säin Dokoratsexame mat der Chimie als Spezialitéit gemaach. Säi Stage huet de Gust Altzinger 1953 mat Erfolleg am Escher Jongelycée ofgeschloss an am Juli 1955 krut hie seng definitiv Nominatioun als Professer an deem Lycée. Hien huet virun allem Chimie enseignéiert.